Forum Cinemas

Forum Cinemas ir Latvijas daudzzāļu kinoteātris Rīgā, tirdzniecības kompleksā Stockmann 13. janvāra ielā 8. Tā operators Forum Cinemas Latvia OÜ filiāle Latvijā pieder uzņēmumam SIA Kemplake Investments (LV1), kas pieder Nīderlandē reģistrētam uzņēmumam Stichting Administratiekantoor Kemplake.
{
  "type": "Feature",
  "geometry": {
    "type": "Point",
    "coordinates": [24.11616388888889, 56.94602222222222]
  },
  "properties": {
    "name": "Forum Cinemas",
    "icon": "https://wiki.openstreetmap.org/wiki/File:2020_stBN_amenity_cinema.svg"
  }
}

Kinoteātrī ir 14 auditorijas ar 2702 skatītāju vietām.Auditoriju plāni , forumcinemas.lv Kinoteātra Pepsi auditorijas (602 vietas) ekrāna izmērs ir 242 m2, tas ir platākais ekrāns Ziemeļeiropā. Tāpat kinoteātrī atvērtas divas premium klases kino auditorijas (Delfi LUX un 4 LUX). Kinoteātris aprīkots ar Dolby Digital skaņu sistēmu (Pepsi auditorijā — Dolby Atmos), Barco un Christie 3D digitālajiem projektoriem un Barco Laser3D, Dolby 3D un XpanD 3D sistēmām.

Forum Cinemas 6. stāvā izvietots jumta bārs Vertigo.

 Vēsture 
2001. gada janvārī Somijas uzņēmumi Stockmann un Rautakirja (tam piederošajam Finnkino Oy bija 90 % kapitāldaļu Latvijas uzņēmumā SIA Baltic Cinema) vienojās Rīgā uzcelt tirdzniecības kompleksu ar 14 kino zālēm. Kinoteātra projektu izstrādāja arhitektu birojs "Postform Projekts Rīga" sadarbībā ar Somijas arhitektu biroju Atkkitehtikonttori Petri Pussinen Oy.Stockmann projekti , a4d.lv,  Ēkas pamatus ielika 2002. gada 19. jūnijā. Universālveikala izveidē tika ieguldīti 40 miljoni eiro.

2003. gada 17. oktobrī tika atklāts četru stāvu universālveikals Stockmann un izklaides komplekss ar Latvijā pirmo daudzzāļu kinoteātri Coca Cola Plaza, ko apsaimniekoja kinoteātru grupa Baltic Cinema (tagad Forum Cinemas).
Skatītājiem kinoteātris kļuva pieejams kopš 2003. gada 31. oktobra.Forum Cinemas , forumcinemas.lv
alt=SCAPE auditorija|thumb|Pepsi auditorija

2006. gada 21. martā SIA Baltic Cinema pārdēvēja par SIA Forum Cinemas.
2008. gada 1. novembrī kinoteātri pārdēvēja par Parex Plaza.
2010. gada 16. septembrim kinoteātri pārdēvēja par "Kino Citadele".

2019. gadā kinoteātris pārgāja Forum Cinemas OÜ filiāles Latvijā pārvaldībā, bet SIA Forum Cinemas tika likvidēts; reorganizācija tika pabeigta oktobrī.

2020. gada 31. augustā tika paziņots, ka Finnkino kinoteātra operatoru Forum Cinemas pārdos Igaunijas uzņēmēja Margusa Linnamē kontrolētajam investīciju uzņēmuma UP Invest (vēlāk tas apvienojās ar MM Grupp). Darījumu bija plānots pabeigt līdz gada beigām vai nākamā gada sākumam. 2021. gada februārī Igaunijas Konkurences padome MM Grupp neatļāva Forum Cinemas Igaunijas biznesa iegādi, bet darījums par Latvijas un Lietuvas biznesu iegādi saglabājās spēkā.

2023. gada janvārī Igaunijas Forum Cinemas pārdeva Latvijas "Kino Citadele" un Lietuvas kinoteātri uzņēmumam SIA Kemplake Investments (LV1), kas pieder Nīderlandē reģistrētam uzņēmumam Stichting Administratiekantoor Kemplake.
2023. gada 17. februārī "Kino Citadele" pārdēvēja par Forum Cinemas.

 Slepkavība kinoteātrī 
2011. gada 19. februārī filmas "Melnais gulbis" seansa laikā izvērsās konflikts par nepieklājīgu uzvedību. Konflikta rezultātā jurisprudences doktorants Nikolajs Zikovs ar 4 šāvieniem no personīgā ieroča nogalināja bankas darbinieku Aigaru Egli."Kino Citadele" nāvējoši sašauj vīrieti , tvnet.lv, Zikovam par slepkavību kinoteātrī piespriež 17 gadu cietumsodu , tvnet.lv, 

Reaģējot uz negadījumu, Forum Cinemas ieviesa iespēju skatītājiem ziņot kinoteātra personālam par nekārtībām zālē, sūtot bezmaksas īsziņu uz numuru 1189.Slepkavība kinoteātrī liek uztraukties par drošību , tvnet.lv, Kinoteātra "Forum Cinemas" klientu iekšējās kārtības noteikumi

 Atsauces 

 Ārējās saites 


Kategorija:Kinoteātri Latvijā
Kategorija:Celtnes un būves Rīgā